Ĉinaj novedzinoj el Mongolio (I)
#000000
La distanco inter la urbeto Zamin-Uued de Mongolio, hejmloko de Sou Remar, kaj Erenhot de la Interna Mongolio, kie ŝi loĝas post edziniĝo, estas nur 8 kilometroj. Ŝi povas atingi Ĉinion de sia hejmloko post 10-minuta vojaĝo per trajno.
#000003
Ŝia edzo Zhang Guilin konatiĝis kun ŝi en konstruejo. Kvankam Sou Remar estas virino kun la staturo alta de malpli ol 1.6 metroj, tamen ŝi estas tiel forta kiel viro. Ŝi kapablas transporti brikojn kaj sablon kaj eĉ povas tiri man-ĉareton da sablo aŭ ŝtonetoj per unu mano. Tiam Zhang Guilin respondecis pri funkciigo de miksilo kaj Sou Remar pri verŝado de sablo en la miksilon.
#000004
"Ĉu tiu virino estas pli malfacilo-eltena ol viro?" Poste Zhang Guilin sciis, ke antaŭe Sou Remar kaj ŝia edzo kune funkciigis butikon. En la jaro 2003 ŝia edzo forpasis pro trafika akcidento. Post tio ŝi ekokupiĝis pri peza laboro por vivteni sian filon. "Ŝi povas elteni malfacilojn, certe estas bona mastrumantino." Li ekhavis deziron kontaktiĝi kun ŝi kaj komencis doni al ŝi manĝaĵojn kaj helpi ŝin en transportado de brikoj. Post iom da tempo ili starigis senton inter si. Finfine Sou Remar elektis Zhang Guilin kiel sian edzon opiniante, ke li donis al ŝi sekuran senton. Ŝi diris: "Zhang Guilin estas bona viro. Li neniam edziĝis antaŭe kaj tre zorgas pri mi". Ŝi ŝatas tian edzon, kia estas la ŝia, kiu revenas al la hejmo post la laboro. Ŝajnas al ŝi, ke multaj mongolaj viroj ne estas tre zorgemaj pri siaj familianoj.
#000005
Antaŭ tri jaroj la geedzoj luis loĝejon en Erenhot. La ĉambro kun areo de malpli ol 15 kvadrataj metroj preskaŭ estas okupita de manĝtablo, lito, glaciŝranko kaj televidilo. Sou Remar estas tre kontenta pri la nuna vivo, ĉar ŝi ne havas tre altan postulon pri materio. Kiam ŝia edzo revenas el la laboro al la hejmo, ŝi ekpreparas manĝaĵojn. Sou Remar estas ne nur forta, sed ankaŭ lerta en preparado de manĝaĵoj. Ŝi povas prepari jiaozi-ojn (tradicia ĉina manĝaĵo) kaj aliajn ĉinajn pladojn. Nun ŝi jam kutimiĝis al la vivo en Ĉinio kaj ŝatas ĝin.
#000006
Redaktoroj: Zhao Xi kaj Niu Xueqin
#000007